24 ઓક્ટોબરે હોંગકોંગ અને ચીન વચ્ચે બનેલા દુનિયાના સૌથી મોટી સી બ્રીજનું ઉદઘાટન કરવામાં આવશે. સમુદ્ર પર બનેલા દુનિયાના આ વિશાલતમ પુલનું નામ હોંગકોંગ ઝુહાઈ મકાઉ બ્રિજ છે અને આ બ્રિજ ખુલવાથી ચીન-હોંગકોંગ વચ્ચેનું અંતર કાપવાનો સમય ઘટીને માત્ર 30 મિનિટનો રહી જશે. અત્યારે ચીનથી હોંગકોંગનું અતંર કાપવામાં ત્રણ કલાકનો સમય લાગે છે. આ પુલને અત્યાધુનિક વાસ્તુકલાનું ઉત્તમ ઉદાહરણ ગણવામાં આવી રહ્યુ છે. આ પુલ પર્લ રીવર ડેલ્ટા પર વસેલા શહેરોને એકબીજા સાથે જોડે છે.